ज्ञान सागर अस्पताल में नर्सिंग छात्रा ने की खुदकुशी
ज्ञानसागर अस्पताल में रविवार रात 10 बजे एक नर्सिंग स्टूडेंट ने खुदकुशी कर ली। मृतका की पहचान कैथल (हरियाणा) की पवनप्रीत कौर के रूप में हुई है। कॉलेज मैनेजमैंट के मुताबिक वह बीएससी पहले साल की छात्रा थी। मौके पर पहुंचे बनूड़ थाने के एएसआई बलकार सिंह ने बताया कि शाम को सभी छात्राएं हॉस्टल में थीं। कुछ देर के लिए उसकी सहेलियां बाहर चली गईं। जब वह लौटीं तो देखा कि पवनप्रीत पंखे से फंदा लगाकर लटक रही थी। इसके बाद उन्होंने कॉलेज मैनेजमैंट को बताया। दूसरी ओर चर्चा है कि कॉलेज में हड़ताल के कारण छात्रों की पढ़ाई नहीं हो पा रही थी। उनको अपना भविष्य अधर में दिखाई दे रहा था। पवनप्रीत की खुदकुशी के पीछे यह रीजन बताया जा रहा है। हालांकि मैनेजमेंट ने जांच की बात कही है।
hin_Deva hin_Deva